Paytextê Almanya Berlin de bi organîzasyonê Meclîsê Cinîyan ê Binevş Edessa û Keyeyê Êzidîyan Roşanê Çarşema Sor ame fîrazkerdene.
Rêxistina Sîwana Meclîsê Cinîyan ê Êzidîyan (SMJÊ), temsîlkarê NAV-YEKî, Nav-Berlin, Meclîsê Cinîyan ê Dest-Danî û xeylêk êzidîyî tewrê şayîye bîyî.
Şayîye de duayî ameyî wendene. Vervatoxa SMJÊ Nurê Alkiş şayîye de qisey kerd û pare kerd ke ganî êzidîyî vera qirkerdişan xo rêxistin bikerê û xopawitişî aver berê. Dima nameyê NAV-YEKî ser o Yilmaz Gunayî qala Çarşema Sor kerde.
Şayîye pê deyîranê Koma Zarokên Rojê û Îbrahîm Kundîyî qedîyaye.
